open-index/open-wikipedia-markdown huggingface dataset:
कौलाचार

कौलों के आचार-विचार तथा अनुष्ठान प्रकार को **कौलाचार** के नाम से जाना जाता है। शाक्तमत के अनुसार साधनाक्षेत्र में तीन भावों तथा सात आचारों की विशिष्ट स्थिति होती है- पशुभाव, वीरभाव और दिव्यभाव। ये तो तीन भावों के संकेत हैं। वेदाचार, वैष्णवाचार, शैवाचार, दक्षिणचार, वामाचार, सिद्धांताचार और कौलाचार ये पूर्वोल्लिखित भावत्रय से संबद्ध सात आचार हैं। इनमें दिव्यभाव के साधक का संबंध कौलाचार से है। यह नाथ पंथ से संबंधित है।

## परिचय
जो साधक द्वैतभावना का सर्वथा निराकरण कर देता है और उपास्य देवता की सत्ता में अपनी सत्ता डुबा कर अद्वैतानन्द का आस्वादन करता है, वह तांत्रिक भाषा में 'दिव्य' कहलाता है और उसकी मानसिक दशा 'दिव्यभाव' कहलाती है। **कौलाचार**, तांत्रिक आचारों में सर्वश्रेष्ठ माना जाता है, क्योंकि यह पूर्ण अद्वैत भावना में रमनेवाले दिव्य साधक के द्वारा ही पूर्णत: गम्य और अनुसरणीय होता है। किन्हीं आचार्यों की सम्मति में **समयाचार** ही श्रेष्ठ, विशुद्ध तांत्रिक आचार है तथा कौलाचार उससे भिन्न तांत्रिक मार्ग है। शंकराचार्य तथा उनके अनुयायी समयाचार के अनुयायी थे तो अभिनवगुप्त तथा गौडीयशाक्त कौलाचार के अनुवर्ती थे। समयमार्ग में अंतर्योग (हृदयस्थ उपासना) का महत्व है, तो कौल मत में बहिर्योग का। पंच मकार- मद्य, मांस, मत्स्य, मुद्रा और मैथुन दोनों ही आचारों में उपासना के मुख्य साधन हैं। अन्तर केवल यह है कि समयमार्गी इन पदार्थों का प्रत्यक्ष प्रयोग न करके इनके स्थान पर इनके प्रतिनिधिभूत अन्य वस्तुओं (जिन्हें तांत्रिक ग्रथों में 'अनुकल्प' कहा जाता है) का प्रयोग करता है; कौल इन वस्तुओं का ही अपनी पूजा में उपयोग करता है। 

सौंदर्य लहरी के भाष्यकार लक्ष्मीधर ने 41वें श्लोक की व्याख्या में कौलों के दो अवान्तर भेदों का निर्देश किया है। उनके अनुसार **पूर्वकौल** श्री चक्र के भीतर स्थित योनि की पूजा करते हैं; **उत्तरकौल** सुंदरी तरुणी के प्रत्यक्ष योनि के पूजक हैं और अन्य मकारों का भी प्रत्यक्ष प्रयोग करते हैं। उत्तरकौलों के इन कुत्सापूर्ण अनुष्ठानों के कारण कौलाचार वामाचार के नाम से अभिहित होने लगा और जनसाधारण की विरक्ति तथा अवहेलना का भाजन बना। कौलाचार के इस उत्तरकालीन रूप पर तिब्बती तंत्रों का प्रभाव बहुश: लक्षित होता है। गंधर्वतंत्र, तारातंत्र, रुद्रयामल तथा विष्णायामल के कथानानुसार इस पूजा प्रकार का प्रचार महाचीन (तिब्बत) से लाकर वसिष्ठ ने कामरूप में किया। प्राचीनकाल में असम तथा तिब्बत का परस्पर धार्मिक आदान-प्रदान भी होता रहा। इससे इस मत की पुष्टि के लिये आधार प्राप्त होता है।

## प्रमुख ग्रन्थ
यद्यपि कौलाचार मुख्यतः एक मौखिक परम्परा थी तथापि इस सम्प्दाय ने कुछ ग्रन्थों की रचना भी की। काश्मीर के कौलाचारियों के कुछ प्रमुख ग्रन्न्थ ये हैं-
* सिद्धयोगेश्वरीमातातन्त्र
* रुद्रयामलतन्त्र
* कुलार्णवतन्त्र
* ज्ञानार्णव
* नित्य-षोडशिक-अर्णव
* स्वछन्दतन्त्र
* नेत्रतन्त्र
* तन्त्रराजतन्त्र

## सन्दर्भ ग्रन्थ
* शतीशचन्द्र सिद्धान्तभूषण : कौलमार्ग रहस्य (बँगला), कलकत्ता, 1920
* बलदेव उपाध्याय : आर्य संस्कृति के आधारग्रन्थ काशी, 1962
* सर जान उडरफ : शक्ति ऐंड शाक्त (अंग्रेजी, कलकत्ता);

## इन्हें भी देखें
* तन्त्र
* त्रिपुर-सुन्दरी
* त्रिक
* योगाचार

## बाहरी कड़ियाँ
* कौलोपनिषत्
* Kaula

श्रेणी:कश्मीरी शैव सम्प्रदाय
श्रेणी:हिन्दू दर्शन
श्रेणी:हिन्दू तंत्र
श्रेणी:शैवमत
पुनर्विवाह

**पुनर्विवाह - ज़िन्दगी मिलेगी दोबारा** एक हिन्दुस्तानी टेलविजन नाटक श्रृंखला है कि वर्तमान में ज़ी टीवी पर अकड़ है। यह २० सन २०१२ को प्रीमियर और भगोंवाली - बाँटे अपनी तक़दीर की जगह. यह हर सोम - शुक्र २२:३० अकड़. ज़ी टीवी नई श्रृंखला के साथ एक 60% वृद्धि देखने की उम्मीद है। शो ३.१ की टीआरपी प्राप्त करता है। शो वर्तमान में ज़ी टीवी के सबसे लोकप्रिय शो है। शो कठिन प्रतियोगिता से बड़े अच्छे लगते हैं और मन की आवाज-प्रतिज्ञा जो सोनी टीवी और स्टार पर अकड़ प्लस क्रमशः एक ही स्थान में, बड़े प्राप्त करता है।

## शो के बारे में
पुनर्विवाह दो व्यक्तियों, आरती और यश, भोपाल, मध्य प्रदेश में सेट के बारे में एक कहानी है। आरती एक बेटा, अंश के साथ एक तलाकशुदा है। यश दो बेटियों, पायल और पालक के साथ एक विधुर है। ४ साल के बाद से आरती पति ने उसे छोड़ दिया और फिर उसे तलाक दे दिया। यश पत्नी, अर्पिता, ३ साल पहले मृत्यु हो गई। आरती ससुराल में है और यश परिवार उन्हें करने के लिए फिर से शादी करना चाहते हैं। कहानी उनके पुनर्विवाह के बाद आरती और यश के जीवन के बारे में है।

### कहानी

## कास्ट

; **सिन्धिया परिवार**

* चेतन पण्डित ... सुरज प्रताब सिन्धिया
* ज़ाईडा परवीन ... गायत्री सुरज प्रताब सिन्धिया
* राकेश कुर्क्रेती ... पंकज सुरज प्रताब सिन्धिया
* सम्राज्ञी नेमा ... विधि पंकज सिन्धिया
* ? ... वेदान्त पंकज सिन्धिया
* ? ... वेदिका पंकज सिन्धिया
* गुर्मीत चौधरी ... यश सुरज प्रताब सिन्धिया
* श्वेता मुन्शी ... अर्पिता यश सिन्धिया (यश कि पहले पत्नी, अब वह मर्चूका है)
* कृतिका सेंगर ... आरती प्रशान्त दुबेयी, *शादी के बाद*, अर्पिता यश सिन्धिया
* ? ... पलक यश सिन्धिया
* ? ... पायल यश सिन्धिया
* ? ... अंश प्रशान्त दुबेयी, *उसका मा कि शादी के बाद*. अंश यश सिन्धिया
* दिशांक अरोरा ... प्रतिक सुरज प्रताब सिन्धिया
* लीना जुमानी ... परिधि प्रतिक सिन्धिया

; **दुबेयी परिवार**

* अमित सिंह ठाकुर ... सत्येन्द्र दुबेयी
* गीता त्यागी ... शोभा सत्यन्द्र दुबेयी
* सर्वार आहुजा ... प्रशान्त सत्येन्द्र दुबेयी
* कृतिका सेंगर ... आरती प्रशान्त दुबेयी (सिन्धिया परिवार से शादी हुए)
* ? ... अंश प्रशान्त दुबेयी (अब सिन्दिया परिवार में]]

; **खन्ना परिवार**

* आशिष कपूर ... मिस्त्र खन्ना
* रोमा बालि ... मर्स खन्ना
* लीना जुमानी ... परिधि खन्ना (सिन्धिया परिवार से शादी हुए

; **अन्य लोगों**

* पन्खुरी जैन ... मानसी

### विशेष उपस्थिति
* शाहरुख़ ख़ान - कैमिया भूमिका और शो के संवर्धन (विज्ञापन)
* आदिति गुप्ता - बैचलर्स पार्टी
* कारण त्राकर - शादी
* शक्ति मोहन - शादी
* अंकित लोखंडे - बरात
* हितें तेज्वानी - बरात
* करान्विर बोहरा - शादी
* रश्मि देसाई - शादी
* मौलि गांगुली - शादी
* नीलु वघेला - शादी
* रुबिना दिलक - शादी
* रिथ्विक धन्जनी - शादी
* ईशा नेगी - शादी
* रुपल पटेल - शादी
* कमल खान - शादी
* सविता प्रभुने - शादी
* विभा चिब्बेर - शादी
* कृतिका देसाई - शादी
* रंगिनी नंद्वानी - बिदाइ
* मुकुल हरिश - बिदाइ

## पुरस्कार

## सन्दर्भ

श्रेणी:हिंदी टेलिविजन धारावाहिक
चंडीगढ़ राज्य एड्स नियंत्रण सोसाइटी

चंडीगढ़ राज्य एड्स नियंत्रण सोसाइटी केंद्र-शासित क्षेत्र चंडीगढ़ में एड्स नियंत्रण, जागरण तथा रक्त बैंकों की देखरेख का काम करती है। चंडीगढ़ में 10.54 लाख की आबादी (2010 जनगणना) है। जनसंख्या का घनत्व प्रति स्कवैर किलोमीटर 9252 व्यक्ति है। जनसंख्या में लिंग-अनुपात प्रति हजार पुरुषों में 818 महिलाओं का है। शहरी क्षेत्रों में रहनेवालों की जनसंख्या का प्रतिशत 89.8% है और ग्रामीण आबादी 10.2% है। क्षेत्र में साक्षरता की दर 81.9% है। चंडीगढ़ में युवाओं में एचआइवी प्रसार 2003 में 0.5% था परन्तु 2006 में कमी आई है और तब से यह 0.25% बना रहा है।

## गुल पनाग चंडीगढ़ राज्य एड्स नियंत्रण सोसाइटी के समर्थन से सद्भावना राजदूत
right|thumb|गुल पनाग चंडीगढ़ राज्य एड्स नियंत्रण सोसाइटी के समर्थन से 2004 में सद्भावना राजदूत बनाई गयीं थीं
भारतीय उद्योग परिसंघ (सीआईआई, उत्तर क्षेत्र) ने अभिनेत्री गुल पनाग को 2004 में अपने एड्स जागरुकता अभियान का ' सद्भावना राजदूत ' नियुक्त किया है। परिसंघ की विज्ञप्ति के अनुसार इस परियोजना को चंडीगढ़ राज्य एड्स नियंत्रण सोसाइटी एवं स्वास्थ्य मंत्रालय के सहयोग से लागू किया गया था। इस परियोजना के तहत चंडीगढ़ के लोगों विशेषकर औद्योगिक श्रमिकों को एड्स संबंधी विषयों पर जागरुक किया गया था। सीआईआई (उत्तर क्षेत्र) इस अभियान को पूरे उत्तर क्षेत्र में चलाया गया था।

## विश्व एड्स दिवस समारोह
विश्व एड्स दिवस पर चंडीगढ़ में रक्त एकत्र करने के लिए एक मोबाइल वैन सेवा उपलब्ध की गई है जिसके साथ ही राज्य एड्स नियंत्रण सोसाइटी दो दिवसीय सम्मेलन आयोजित करके लोगों को इस बारे में जागरूक करती है। इन सम्मेलनों के पहले दिन रक्त सुरक्षा, जानपदिक रोग विज्ञान और निगरानी, सहायता, देखभाल, उपचार और सामाजिक- मेडिको कानूनी मुद्दों से संबंधित मुद्दों पर विचार- विमर्श किया जाता है।

## चंडीगढ़ में उपलभ्द रक्त सेवाएँ
राष्ट्रीय एड्स नियंत्रण संगठन (नाको) ने चंडीगढ़ को ब्लड ट्रांसफ्यूजन सेवाओं के लिए सर्वश्रेष्ठ बताया है। इस शहर को यहां के स्वैच्छिक रक्तदान अभियानों के लिए जाना जाता है। शहर में चार लाइसेंसधारी ब्लड बैंक हैं, जो स्वैच्छिक दान द्वारा 80 प्रतिशत रक्त संग्रहित करते हैं। चंडीगढ़ में प्रतिदिन 115 यूनिट रक्त संग्रहित किया जाता है।

## सन्दर्भ

श्रेणी:भारतीय सरकारी एड्स नियंत्रण संस्थाएँ
श्रेणी:ऍचआइवी-सम्बंधित जानकारी
श्रेणी:चंडीगढ़
जगत गोसाई

**जगत गोसाई** (नस्तालीक़: , अन्य नाम: जोधाबाई, राजकुमारी मानवती बाईजी लाल सहिबा, राजकुमारी मनमती,) जोधपुर की मारवाड़ रियासत की राजकुमारी थी, जो मुग़ल बादशाह नूरूद्दीन मुहम्मद जहांगीर से शादी के बाद मलिका ए हिन्दुस्तान बनी। उनके गर्भ से मुगल सल्तनत के वलीअहद और अगले मुग़ल बादशाह शाहजहाँ पैदा हुए 

उनकी मृत्यु के बाद उन्हें **बिलक़िस मकानी** () के नाम से सम्मानित किया गया था।

## जीवनी
बिलक़िस मकानी बेगम का जन्म 13 मई 1573 को हुआ। वह जोधपुर के राजा उदय सिंह ("मोटा राजा उदयसिंह भी कहा जाता था) और उनकी पत्नी राजवती कचावाही रानी मंरंग देवी (रानी  मानववती) की पुत्री थीं। उनके दादा राव मालदेव थे। 21 जनवरी 1586 को फ़तेहपुर सीकरी में मुग़ल शहंशाह जहाँगीर से उनका विवाह करवाया गया। यह विवाह आमेर के राजा भगवंत दास की बेटी और जहाँगीर की पहली पत्नी, राजकुमारी मनभावती (शाह बेगम) के द्वारा आयोजित किया गया।
बिलक़िस मकानी बेगम जहाँगीर की तीसरी पत्नी थी। मकानी बेगम शहज़ादा ख़ुर्रम की माँ थीं जो मुग़ल शहंशाह शाहजहां के रूप में मयूर सिंहासन पर आसीन हुआ। 18 अप्रैल 1619 को बिलक़िस मकानी बेगम का आगरा में निधन हो गया। उन्हें सोहागपुरा में दफ़नाया गया।

## सन्दर्भ

## बाहरी कड़ियाँ
Queens of Jahangir

The Rathor Dynasty GENEALOGY

Taj Bibi Bilqis Makani

श्रेणी:मुग़ल साम्राज्य
श्रेणी:राजपूत साम्राज्य
श्रेणी:मुग़ल साम्राज्य से सम्बन्धित स्त्रियाँ
छत्तीसगढ़ राज्य एड्स नियंत्रण सोसाइटी

## छत्तीसगढ़ राज्य एड्स नियंत्रण सोसाइटी
अन्य राज्य एड्स नियंत्रण सोसाइटियों की तरह छत्तीसगढ़ राज्य एड्स नियंत्रण सोसायटी निम्न लिखित कार्य संपन्न करती है:
1) चिकित्सा और सार्वजनिक स्वास्थ्य सेवा (विशेषकर एचआइवी/ एड्स)
2) संचार और सामाजिक क्षेत्र की सेवाएं और
3) प्रशासन, नियोजन, समन्वय, निगरानी और मूल्यांकन, वित्त और आवश्यक प्रशासनिक खरीद।

## छत्तीसगढ़ राज्य एड्स नियंत्रण सोसाइटी की कार्ययोजना
छत्तीसगढ़ राज्य एड्स नियंत्रण सोसाइटी की आगामी वर्ष की कार्ययोजना में जोखिम वाले क्षेत्रों में एड्स की रोकथाम के लिए जनजागरूकता अभियान चलाने, नि:शुल्क कंडोम वितरण को शामिल किया गया है। कार्ययोजना में रेड रिबिन क्लब को और सशक्त बनाने पर जोर दिया गया है। वर्तमान में प्रदेश में 28 रेड रिबिन क्लब गठित किए गए है। आगामी वर्ष में एक सौ और रेड रिबिन क्लब गठित किए जाएंगे। एड्स के नियंत्रण और रोकथाम के लिए आंगनबाड़ी कार्यकर्ताओं, पंचायत प्रतिनिधियों, स्वास्थ्य कार्यकर्ता और मितानिनों को भी प्रशिक्षण देने की कार्ययोजना तैयार की गई है।

## छत्तीसगढ़ राज्य एड्स नियंत्रण सोसाइटी की ओर रक्तदान को प्रोत्साहन
छत्तीसगढ़ राज्य एड्स नियंत्रण सोसाइटी की ओर रक्तदान को प्रोत्साहित किया जाता रहा है। 2012 के विश्व स्वास्थ्य दिवस के अवसर पर छत्तीसगढ़ राज्य एड्स नियंत्रण सोसाइटी द्वारा रेडक्रॉस सोसायटी, भारतीय उद्योग महासंघ (सीआईआई) तथा सारडा एनर्जी के सहयोग से 7 अप्रैल 2012 को सिलतरा और माढंर में रक्तदान शिविर का आयोजन किया गया, जिसमें सारडा एनर्जी के 411 अधिकारियों और कर्मचारियों ने स्वैच्छिक रक्तदान किया।

## 'प्याऊ' में एड्स से बचाव की जानकारी
छत्तीसगढ़ राज्य एड्स नियत्रंण सोसाइटी द्वारा 2012 में गर्मी के मौसम में राहगीरों को शुध्द और शीतल पेयजल उपलब्ध कराने के लिए प्रदेश के भीड़-भाड़ वाले इलाकों में 56 प्याऊ खोले गए थे। इन 'प्याऊ' केन्द्रों में राहगीरों को ठंडा पानी तो मिल ही रहा है साथ ही उन्हें एड्स से बचाव की जानकारी भी दी जा रही थी। 'प्याऊ' केन्द्रों में राज्य एड्स नियंत्रण सोसाइटी द्वारा एड्स से बचाव की जानकारी देने के लिए फ्लैक्स और बैनर लगाए गए थे। इसके साथ ही यहां पम्पलेट, लीफलेट का वितरण भी किया गया था। यहां एक रजिस्टर भी संधारित किया गया था, जिसमें पानी पीने आने वाले लोगों का एड्स के बचाव के उपायों के संबंध में अभिमत लिया गया था। गर्मियों में राहगीरों को ठंडा पेयजल उपलब्ध कराने के लिए रायपुर, बिलासपुर और दुर्ग में दस-दस और राजनांदगांव, कवर्धा, रायगढ़, जांजगीर, कोरबा, महासमुंद, धमतरी, कांकेर, जगदलपुर, दंतेवाड़ा, कोरिया, अम्बिकापुर और जशपुर में दो-दो प्याऊ 30 अप्रैल 2009 से खोले गए थे। ये सभी 'प्याऊ' रेल्वे स्टेशन, बस स्टैण्ड और अन्य भीड़-भाड़ वाले इलाकों में खोले गए थे। 'प्याऊ' खोलने के लिए मुख्य चिकित्सा एवं स्वास्थ्य अधिकारियों को 12 हजार 730 रूपए प्रति 'प्याऊ' के मान से सात लाख 12 हजार 880 रूपए की राशि दी गई थी। पानी पिलाने के लिए कलेक्टर दर पर एक श्रमिक को तैनात किया गया था। सभी मुख्य चिकित्सा एवं स्वास्थ्य अधिकारियों से कहा गया था कि वे यह सुनिश्चित करें कि प्याऊ प्रतिदिन खुला रहे और लोगों को पर्याप्त शुध्द पेयजल उपलब्ध हो। प्याऊ 30 जून तक खुला रहा था।

## सन्दर्भ

श्रेणी:भारतीय सरकारी एड्स नियंत्रण संस्थाएँ
श्रेणी:ऍचआइवी-सम्बंधित जानकारी
अल क़तीफ़

**अल क़तीफ़** सउदी अरब के पूर्वी प्रान्त का एक प्रमुख शहर है। यह पूर्वी प्रान्त, दुनिया का सबसे तेल-समृद्ध क्षेत्र माना जाता है। यहाँ शिया आबादी का निवास है और यह प्रान्त की राजधानी दम्माम से महज २० किलोमीटर उत्तर-पश्चिम में अवस्थित है।

श्रेणी:सउदी अरब के शहर
श्रेणी:पूर्वी प्रान्त, सउदी अरब
दादरा और नगर हवेली एड्स नियंत्रण सोसाइटी

दादरा और नगर हवेली एड्स नियंत्रण सोसाइटी श्री विनोबा भावे सिविल अस्पताल सिलवासा में स्थित है। यह संस्था राष्ट्रीय एड्स नियंत्रण संगठन के दिशा निर्देशों के अंतर्गत देश की विभिन्न दूसरी एड्स नियंत्रण सोसाइटियों की तरह काम करती है।

## जिला स्तरीय घरेलू और सुविधा सर्वेक्षण - २००८ - दादरा और नगर हवेली एड्स नियंत्रण सोसाइटी के लिए दिशा की खोज
स्थानीय भाषा और अंग्रेजी में द्विभाषी प्रश्नावली जो घर-घर से संबंधित है, विवाहित महिलाओं, (१५-४९ आयु), अविवाहित महिला (उम्र १५ -२४), गांव और स्वास्थ्य सुविधा इस तीसरे जिला स्तरीय घरेलू और सुविधा सर्वेक्षण - २००८ में इस्तेमाल किये गये थे। घरेलू प्रश्नावली में घर के सभी सदस्यों और सामाजिक - आर्थिक विशेषताओं पर जानकारी ली गयी थी। विवाहित महिलाओं की प्रश्नावली में मातृ देखभाल, टीकाकरण और बच्चों की देखरेख, गर्भनिरोधक और प्रजनन वरीयताओं, एचआइवी / एड्स के बारे में ज्ञान एकत्रित किया गया। अविवाहित महिलाओं की प्रश्नावली महिलाओं विशेषताओं, पारिवारिक जीवन शिक्षा, प्रजनन के बारे में जागरूकता, स्वास्थ्य और गर्भनिरोध और एचआइवी / एड्स पर जानकारी ली गयी थी। इस सर्विक्षण से प्राप्त जनकरी में विशेष रूप से एड्स-सम्बंधित महिलाओं के ज्ञान की जानकारी इस तरह है:
* यौन रोग जाननेवाली महिलाऐं - २७ (प्रतिशत - शहरी) २३ (प्रतिशत - ग्रामीण)
* एचआइवी जाननेवाली महिलाऐं - ४० (प्रतिशत - शहरी) ३१ (प्रतिशत - ग्रामीण)
* यौन रोग के लक्षण रखनेवाली महिलाऐं - २७ (प्रतिशत - शहरी) २९ (प्रतिशत - ग्रामीण)
* एचआइवी परिक्षण केंद्र जाननेवाली महिलाऐं - ७० (प्रतिशत - शहरी) ६३ (प्रतिशत - ग्रामीण)
* एचआइवी परिक्षण करवा चुकी महिलाऐं - १३ (प्रतिशत - शहरी) ७ (प्रतिशत - ग्रामीण)

## राज्य प्रशिक्षण और संसाधन केन्द्र
राष्ट्रीय एड्स नियंत्रण संगठन (NACO) ने अवर्ट सोसाइटी (Avert Society) को महाराष्ट्र, मुंबई, गोवा, दादरा और नगर हवेली के राज्य एड्स नियंत्रण सोसाइटी और अवर्ट सोसाइटी के लिए राज्य प्रशिक्षण और संसाधन केन्द्र (STRC) का दर्जा दिया है।

## दादरा और नगर हवेली एड्स नियंत्रण सोसाइटी की एक समर्पित सदस्य का ब्यौरा
नलिनी मिका हबित ने अपनी सेवाएँ राज्य एड्स नियंत्रण सोसाइटी, दादर और नगर ​​हवेली में एचआइवी / एड्स के कारण को समर्पित की है। २००४ में श्री विनोबा भावे सिविल अस्पताल, सिलवासा में काम करते हुए, वह कुशलतापूर्वक ज़हरीले पदार्थ (फ़ूड पोइज़निंग) के ममलों को सुलझाया। २००३ में पुल ढहने की एक घटना में, वह समय पर ५४ लोगों को जान बचने में कामयाब हुईं। २००५ में वह दादर नगर ​​हवेली में बाढ़ के दौरान जनजातीय लोगों के बीच जल-जनित संक्रमण को नियंत्रित क्षेत्र में काम किया। वह पल्स पोलियो शिविरों के दौरान किये गये अपने काम के लिए भी सराही गयी हैं।

## सन्दर्भ

श्रेणी:भारतीय सरकारी एड्स नियंत्रण संस्थाएँ
श्रेणी:ऍचआइवी-सम्बंधित जानकारी
कुम्भ

* कुम्भ मेला
* कुम्भ (बर्तन)
* कुम्भ राशि
* कुम्भ तारामंडल
* कुम्भकर्ण
राज्य एड्स नियंत्रण सोसाइटी, केंद्र-शासित प्रदेश दमन एवं दीयू

राज्य एड्स नियंत्रण सोसाइटी, केंद्र-शासित प्रदेश दमन एवं दीयू, दमन और दीयू में एड्स के मामलों की रोकथाम, पारिवारिक स्वास्थ्य और राज्य में रक्त बैंकों के प्रबंधन का कार्य देखती है।

## राज्य एड्स नियंत्रण सोसाइटी, केंद्र-शासित क्षेत्र दमन एवं दीयू का लक्षित समूहों तक सन्देश
अनुमान किया गया है कि सोसाइटी का सन्देश केवल ३० से ६० प्रतिशत व्यापारिक यौनकर्मियों, स्थानपरिवर्तन करनेवालों, समुद्र पर काम करनेवालों और समुद्रतट पर काम करनेवालों तक पहुँच पाई है।

## अधिक जोखिमवाले समूहों की समीक्षा
राज्य एड्स नियंत्रण सोसाइटी, केंद्र-शासित क्षेत्र दमन एवं दीयू ने अंडमान एवं निकोबार, हिमाचल प्रदेश, पांडिचेरी, पंजाब, राजस्थान, सिक्किम, त्रिपुरा, महाराष्ट्र, मुंबई, मणिपुर और अरुणाचल प्रदेश के साथ-साथ अधिक जोखिमवाले समूहों की समीक्षा का काम काफ़ी देर से यानी २००३ से शुरू किया।

## लाइसेंसी रक्त बैंकों के आधुनिकीकरण के माध्यम से मज़बूत बनाना
दमन और दीव, अरुणाचल प्रदेश, बिहार, जम्मू एवं कश्मीर, मणिपुर, मेघालय, मिजोरम और नगालैंड इन राज्यों में पंजीकृत / लाइसेंसी रक्त बैंकों की संख्या को राष्ट्रीय एड्स नियंत्रण संगठन और राज्य एड्स नियंत्रण सोसाइटियों के समन्वय और सक्रियता की वजह से आधुनिक बनाया जा चुका है।

## एचआइवी/एड्स- प्रभावी व्यक्तियों की देखरेख न रखने की आलोचना
कुछ आलोचकों का मानना है कि दमन व दियू और झारखण्ड सहित १० राज्य जिनमें उत्तरांचल, छत्तीसगढ़, दादरा व नगर हवेली, जम्मू व कश्मीर, पाण्डिचेरी, मेघालय, मध्य प्रदेश और बिहार भी शामिल हैं, एड्स/ एचआइवी - प्रभावी व्यक्तियों की देखरेख पर कुछ भी खर्च नहीं किया है जहाँ एड्स के कई मामले मामले प्रकाश में आए हैं।

## सन्दर्भ

श्रेणी:भारतीय सरकारी एड्स नियंत्रण संस्थाएँ
श्रेणी:ऍचआइवी-सम्बंधित जानकारी
किन्शुक महाजान

**किन्शुक महाजान** एक भारतीय अभिनेता और मॉडल हैं, जो भारतीय धारावाहिकों में दिखाई देते हैं। वह सबसे ज़्यादा स्टार प्लस के सपना बाबुल का...बिदाई और चाँद छुपा बादल में धारावाहिकों में अपनी भूमिकाओं के लिए जाने जाते हैं।

## व्यक्तिगत जीवन
महाजन ने एक हिंदी फिल्म ***दिल्ली हाइट्स*** में एक छोटी सी भूमिका निभाई थी। उन्होंने डिज़्नी चैनल के सीरियल ***धूम माचाओ धूम*** में भी काम किया। जहां वह सोनी टीवी में कज्जल में मुख्य नेतृत्व के रूप में देव खेला अधिराज. वह की भूमिका निभाई. उन्होंने यह भी बौस्च & लोम्ब, एफडीडीआई के लिए वाणिज्यिक, मॉडलिंग और प्रिंट मॉडलिंग के लिए एयरटेल, नोकिया, ब्रिटिश काउंसिल, पेदिग्री और *जी-एन-ए-टी* किया है। उसकी सफलता में सपना बाबुल का अपने रणवीर राजवंश की भूमिका ... बिदाइ के साथ आया था, एक धारावाहिक के चार पात्र के रूप में, तीन अन्य अंगद हसिजा, पारुल चौहान और सारा खान द्वारा खेला जा रहा है। २०१० में वह चंद छुपा बादल में के कलाकारों में शामिल हो गए जहां वह नेहा सरगम विपरीत वीरेन सूद की प्रमुख भूमिका निभाई.

२०११ में, वह स्टार प्लस के रियलिटी शो, जी ले ये पाल का हिस्सा था, उदयपुर छह टीवी कलाकार और छह आम के साथ गोली मार दी. वर्तमान में वह अफसर बिटिया में काम कर रहा है जहां वह पिन्तू सिंह की मुख्य भूमिका निभा रहा है।

### फिल्मोग्राफी और टेलीविज़न

## सन्दर्भ

श्रेणी:जीवित लोग
श्रेणी:भारतीय अभिनेता
श्रेणी:1986 में जन्मे लोग
गोवा राज्य एड्स नियंत्रण सोसाइटी

1997 में जैसे-जैसे एचआइवी / एड्स के रूप में गोवा में एक प्रमुख सार्वजनिक स्वास्थ्य समस्या बनकर उभरने का इमकान हुआ, गोवा राज्य एड्स नियंत्रण सोसाइटी बनाई गयी थी जो राष्ट्रीय एड्स नियंत्रण संगठन के दिशा-निर्देशों के तहत गोवा में कर रही है।

## गोवा में एड्स के प्रति जागरुकता के लिए पहल
गोवा में एड्स के खतरों के प्रति जागरुक करने के लिए टूरिस्ट गाइडों और टैक्सी चालकों को प्रशिक्षित किया गया है। गोवा सरकार समर्थित गोवा राज्य एड्स नियंत्रण सोसाइटी ने पूरे राज्य में एड्स पर व्याख्यानों की श्रृंखला आयोजित कर कर चुकी है। इन व्याख्यानों के जरिये पर्यटक गाइडों और टैक्सी चालकों को एड्स के खतरे के बारे जानकारी दी जा चुकी है क्योंकि ये लोग पर्यटकों से सीधा संवाद स्थापित कर सकते हैं।

## गोवा में राज्य एड्स नियंत्रण सोसाइटी की हेल्पलाइंस
गोवा में राज्य एड्स नियंत्रण सोसाइटी में दायित्व के उचित निर्वाहन के लिए हेल्पलाइंस खोले राखी हैं जिनके नंबर इस तरह हैं: 1097 और 2427286

## गोवा में राज्य एड्स नियंत्रण सोसाइटी के स्वास्थ्य केंद्र
मापुसा मडगांव और वास्को क्लिनिक यौन रोग कार्यक्रम निर्देशांक गोवा राज्य एड्स नियंत्रण सोसाइटी (GSACS) के यौन संचारित रोग नियंत्रण के उपायों पर अमल करते हुए निम्न लिखित स्वास्थ्य केंद्र स्थापित किये:
1.असिलो अस्पताल मापुसा 
2.होस्पित्सियो अस्पताल मार्गो
3.बैना वास्को
4. गोवा मेडिकल कॉलेज में स्थित चम्प्ड़े और यौन रोग का क्लिनिक

## गोवा राज्य एड्स नियंत्रण सोसाइटी की कार्यकुशलता
गोवा राज्य एड्स नियंत्रण सोसाइटी उन गिने चुने राज्य एड्स नियंत्रण सोसाइटियों में से है जिनमें अंडमान और निकोबार द्वीप समूह, चंडीगढ़, हिमाचल प्रदेश और नगालैंड की सोसैटियाँ शामिल हैं जो इस क्षेत्र पर काम कर रहे सभी अधिकारियों के प्रशिक्षण को सुनिश्चित कर चुकी हैं। दुनिया भर में एचआइवी का प्रसार चिंता का एक कारण रहा है। इस संदर्भ म एक अच्छा और अतुल्य कदम उठाते हुए इस तटीय राज्य में विभिन्न मोबाइल सेवा प्रदाताओं के सहयोग से गोवा राज्य एड्स नियंत्रण सोसाइटी (GSACS) द्वारा किए गए एसएमएस अलर्ट (उगाही) भेजने का प्रबंध किया है, जिससे एचआइवी रोगी अपनी दवाओं की खुराक उसके सही समय पर ले सकें। यह सेवा बोझिल दूरभाष-द्वारा याद दिलाने की प्रणाली की जगह लेता है जो एचआइवी रोगियों की गोपनीयता पर भी आक्रामक थे। इस प्रकार से 14486 एचआइवी और 1546 एड्स रोगियोंवाले इस राज्य ने अंततः संचार का एक किफायती, कम-जनशक्ति-गहन, बेहद व्यक्तिगत और गोपनीयता का सम्मान करनेवाला मोबाइल संचार माध्यम खोज निकला है।

## सन्दर्भ

श्रेणी:भारतीय सरकारी एड्स नियंत्रण संस्थाएँ
श्रेणी:ऍचआइवी-सम्बंधित जानकारी
भारत में ट्रैक्टर

सन् १९४७ में स्वतंत्रता मिलने पर भी भारत में यांत्रीकरण की दर बहुत कम थी। आज भारत में ट्रैक्टर बनाने वाली अनेकों कम्पनियाँ हैं तथा कृषि में ट्रैक्टर का भरपूर उपयोग हो रहा है।

## १९४५ - १९६० का दशक
१९४० के दशक के मध्य में युद्ध से बचे हुए ट्रैक्टरों को आयातित किया गया।
कपोतक

right|thumb|300px|बारबरी कपोतक
**कपोतक** (डव, डौकी, Dove) एक पक्षी है, जो कबूतरों (कोलंबिडी गण, Order columbidae) का निकट संबंधी है। यह पँड़की, फाखता, पंडुक और सिरोटी के नाम से भी प्रसिद्ध है एवं बुंदेलखंड में इसे डौकी अथवा डिउकी भी कहा जाता है। 

कपोतक ,डौकी 12 इंच तक लंबे, भोले भाले पक्षी होते हैं। इनकी प्रकृति, स्वभाव तथा अन्य बातें कपोतों से मिलती जुलती होती हैं। कपोत (कबूतर) की तरह ये भी अनाज और बीज आदि से अपना पेट भरते हैं और इन्हीं की भाँति इनका अंडा देने का समय भी साल में दो बार आता है। तब मादा अपने मचान-नुमा, तितरे बितरे घोंसले में दो सफ़ेद अंडे देती है।

## जातियाँ
वैसे तो इसकी कई जातियाँ सारे संसार में फैली हुई हैं, परंतु उनमें निम्नलिखित विशेष प्रसिद्ध हैं :
# धवर (रिंग डव, Ring Dove)-यह कद में सब कपोतकों से बड़ा और राख के रंग का होता है जिसके गले में काला कंठा सा रहता है।
# काल्हक (टर्टल डव, Turtle Dove)-यह धवर से कुछ छोटा और भूरे रंग का होता है। इसके ऊपरी भाग पर काली चित्तियाँ और चिह्न पड़े रहते हैं।
# चितरोखा (स्पॉटेड डव, Spotted Dove)-यह काल्हक से कुछ छोटा, परंतु सबसे सुंदर होता है। इसके अगले ऊपरी काले भाग में सफेद बिंदियाँ और पिछले भूरे भाग में कत्थई चित्तियाँ पड़ी रहती हैं।
# टूटरूँ (ब्राउन डव, Stock Dove)-यह उपर्युक्त तीनों कपोतकों से छोटा होता है। इसका ऊपरी भाग भूरा और छाती से नीचे का भाग सफेद रहता है। गले पर काली पट्टी रहती है जिसपर सफेद बिंदियाँ रहती हैं।
# ईंटकोहरी (रेड टर्टल डव, Red Turtle Dove)-इसका रंग ईंट जैसा और कद सबसे छोटा होता है। पूँछ के नीचे का भाग सफेद और गले में काला कंठा रहता है।
# स्टॉक डव (Stock Dove)-यह धवर से कुछ छोटा होता है, परंतु रंग उससे कुछ गाढ़ा होता है। इसके गले में धवर की तरह कंठा नहीं रहता। इसकी मादा पेड़ों के कोटरों में अंडे देती है।
# कॉलर्ड (Collared) या बारबरी डव (Barbary Dove)-यह उत्तरी अमरीका का प्रसिद्ध कपोतक है जिसके शरीर का रंग चंदन के समान और गले में काला कंठा रहता है।
# शैल कपोतक (रॉक डव, Rock Dove)-इनसे हमारे पालतू कबूतर उत्पन्न किए गए हैं।
# विपाली कपोतक (मोर्निंग डव, Mourning Dove) - यह छोटे कद का होता है।

क़पोतक को राज़स्थानी मे डेख़ड़ भी क़हते है॓। मारवाड़ में यह गहेरी अथवा मोडी के नाम से भी जाना जाता हैं।
## इन्हें भी देखें
* कबूतर
## सन्दर्भ

श्रेणी:पक्षी परिवार
कार्बनिक अभिक्रिया

thumb|क्लेजन पुनर्विन्यास
जिन रासायनिक अभिक्रियाओं में कार्बनिक यौगिक भाग लेते हैं उन्हें **कार्बनिक अभिक्रियाएँ** (Organic reactions) कहते हैं। दहन सबसे पुरानी कार्बनिक अभिक्रिया है। इसी तरह वसा का साबुनीकरण करके साबुन बनाना भी प्राचीन कार्बनिक अभिक्रिया है। आधुनिक कार्बनिक रसायन का जन्म वोहलर (Wöhler) द्वारा 1828 में यूरिया के निर्माण से हुआ। बहुत से मानव-निर्मित रसायनों जैसे औषधि, प्लास्टिक, भोजन में मिलाये जाने वाले पदार्थ, वस्त्र आदि कार्बनिक अभिक्रियाओं पर ही निर्भर हैं।

## वर्गीकरण
कार्बनिक रसायन में मुख्य रूप से अभिक्रियाओं के नाम उनके आविष्कारक के नाम पर रखी जाती है।

## सन्दर्भ

## बाहरी कड़ियाँ

श्रेणी:कार्बनिक रसायन
जाटव

जाटव (जिसे अब अक्सर दलित कहा जाता है)। इन्हें  आधुनिक भारत की सकारात्मक भेदभाव प्रणाली के तहत अनुसूचित जाति के रूप में वर्गीकृत किया गया है।

भारत की 2011 की जनगणना के अनुसार, उत्तर प्रदेश के जाटव जाती में उस राज्य की कुल 22,496,047 अनुसूचित जाति की आबादी का 54% हिस्सा थे।  हालांकि सोशली वंचित होने के बावजू भी कई लेखाकार इन्हें  **पंजाब** (उतरी जटवाड़) का मध्य वर्गी समुदाय बताने का जतन करते हैं|

## इतिहास
कुछ जाटव लेखकों ने अछूत होने पर विवाद किया है।  1920 के दशक में, जाटवों ने परशुराम, ब्राह्मण की किंवदंती, और  के बीच प्राचीन युद्ध के बचे होने का दावा किया, जो छिपने के लिए मजबूर हुए।  उनके वंश का प्रमाण जाटव और अन्य कुलों के बीच पत्राचार या स्थिति समानता की एक श्रृंखला है। यह एक समाज का हिस्सा हैं। ओवेन लिंच के अनुसार, "इनमें समान गोत्र, और शादियों में तोप की शूटिंग और जन्म के समय धनुष और तीर का उपयोग संस्कार जैसे जैसे समारोह शामिल थे।

**एम. पी. एस. चंदेल के अनुसार**
20वीं शताब्दी के प्रारंभिक भाग में, जाटवों ने वर्ण के ऐतिहासिक होने का दावा करते हुए, संस्कृतिकरण की प्रक्रिया का प्रयास किया। उन्होंने संघ बनाकर और नेताओं का एक साक्षर संवर्ग विकसित करके राजनीतिक विशेषज्ञता हासिल की, और उन्होंने उच्च जाति के व्यवहार के अनुकरण के माध्यम से जाति व्यवस्था में अपनी स्थिति बदलने की कोशिश की। इस प्रक्रिया के एक भाग के रूप में, उन्होंने Sc नहीं होने का भी दावा किया और ब्रिटिश राज की सरकार को आधिकारिक तौर पर अलग तरह से वर्गीकृत करने के लिए याचिका दायर की: चमार समुदाय से खुद को अलग करना, क्या वे महसूस करेंगे, के रूप में अपनी स्वीकृति बढ़ाएंगे। इन दावों को अन्य जातियों ने स्वीकार नहीं किया और, हालांकि सरकार उत्तरदायी थी, द्वितीय विश्व युद्ध की शुरुआत के कारण एक अलग समुदाय के रूप में कोई आधिकारिक पुनर्वर्गीकरण नहीं हुआ।  1917 आगरा में जाटव वीर नामक युवा जाटवों का एक संगठन बनाया गया और 1924 में जाटव प्रचारक संघ का गठन किया गया। वे एक मोर्चा स्थापित करने के लिए स्थानीय बनियों के साथ जुड़ गए और इस तरह उनमें से एक ने आगरा में मेयर की सीट जीती, और दूसरा विधान परिषद का सदस्य बन गया। 

इससे पहले दर्जे के लिए दबाव डालते हुए, 1944-45 में जाटवों के बीच नए मुद्दे सामने आए। जाटवों ने अम्बेडकर के नेतृत्व वाले अखिल भारतीय अनुसूचित जाति संघ के साथ संबंध रखते हुए आगरा के अनुसूचित जाति संघ का गठन किया। उन्होंने खुद को अनुसूचित जाति और इसलिए "दलित" के रूप में पहचानना शुरू कर दिया।  यह स्वीकृति अनुसूचित जातियों के लिए उपलब्ध सुरक्षा के लिए जिम्मेदार है। 

**[[ओवेन लिंच]] के अनुसार:**
 

## धर्म
अधिकांश जाटव हिंदू धर्म के हैं,  कुछ जाटव 1956 में बौद्ध बन गए, जब बीआर अम्बेडकर ने उन्हें बौद्ध धर्म में परिवर्तित कर दिया।  1990 में, कई और बौद्ध धर्म में परिवर्तित हो गए। 

## आरक्षण की स्थिति
जाटवों को अक्सर जाटव, अहिरवार, रविदासिया, और अन्य उपजातियों के साथ जोड़ा जाता है और भारत के सकारात्मक आरक्षण प्रणाली के तहत प्रमुख उत्तर भारतीय राज्यों में अनुसूचित जाति दी जाती है। 

## यह सभी देखें

* मोची
* चमार

## संदर्भ

## सूत्र

श्रेणी:नेपाल की मानव जातियाँ
श्रेणी:भारत की मानव जातियाँ
श्रेणी:दलित जाति
शाद खान

**शाद खान** (जन्म: 30 मई, 1976) एक अभिनेता हैं।

## व्यक्तिगत जीवन
आपने अलीगढ़ मुस्लिम विश्वविद्यालय से स्नातक की सनद प्राप्त की। 

## टी वी धारावाहिक

## नामांकन और पुरस्कार
## सन्दर्भ

श्रेणी:हिन्दी अभिनेता
श्रेणी:1976 में जन्मे लोग
श्रेणी:जीवित लोग
चौहान इन्द्रवती इण्टर कालिज

**चौहान इन्द्रवती इण्टर कालिज** अनूपशहर रोड, सामुदायिक स्वास्थ्य केन्द्र के निकट जवाँ सिकन्दरपुर मे स्थित है
बिंग

** बिंग ** एक खोजी यंत्र है जिसे माइक्रोसॉफ्ट लेकर आया था। पहले यह लाइव सर्च नाम से मौजूद था जिसे नया रूप देकर बिंग नाम दिया गया था। इसका उपयोग अंतर्जाल पृष्ठों या सामग्री को ढूँढने के लिए किया जाता है। बिंग का, सैन डिएगो के *ऑल थिंग्स डिज़िटल* सम्मेलन में, माइक्रोसॉफ्ट के मुख्य कार्यकारी अधिकारी (CEO) स्टीव बाल्मर द्वारा २८ मई २00९ को अनावरण किया गया। १ जून २00९ को सार्वजनिक पूर्वदर्शन के साथ बिंग का ३ जून २00९ से पूरी तरह ऑनलाइन संचालन प्रारंभ हो गया।

## विशेषताएँ
***पेज जीरो** - जब यूजर कोई सवाल बिंग में लिखता है तो उस से सम्बंधित उत्तर दिखाई देने लगता है अर्थात यूजर को यदि वहीं उत्तर मिल जाए तो सम्बंधित पेज पर जाने कि आवश्यकता नहीं पड़ती।
***संवादात्मक मीडिया** - फ़ोटो सर्च करने पर इसमें नेक्स्ट बटन को उपयोग करने की आवश्यकता नहीं है, केवल माउस से स्क्रॉल करने पर दूसरे पेज पर जा सकते हैं। इसी तरह आप किसी ऑरिजनल वीडियो का शॉर्ट प्रीव्यू भी तुरंत देख सकते हैं।
***सोशल सर्च ऑप्शन**

## सन्दर्भ

श्रेणी:अंतरजाल खोजी यंत्र
श्रेणी:माइक्रोसॉफ़्ट
श्रेणी:खोज
सहायक कंपनी

** सहायक कंपनी ** (अंग्रेजी: Subsidiary ; *सब्सिडियरी*) साझा व्यापार में मुख्य कंपनी के अलावा अन्य शामिल कंपनियों को कहते हैं। इसे बेटी कंपनी (*डॉटर कंपनी*) भी कहा जाता है। इस प्रकार की कंपनी एक कंपनी के स्वामित्व में होती है, जिसे मूल कंपनी (*पैरेंट कंपनी*) कहा जाता है। सहायक कंपनी को होल्डिंग कंपनी द्वारा नियंत्रित किया जाता है। सहायक कंपनी, एक कंपनी, निगम (*कॉर्पोरेट*), या सीमित देयता कंपनी (*लिमिटेड लायबिलिटी कंपनी*) हो सकती है। कुछ मामलों में यह सरकार या राज्य के स्वामित्व वाली उद्यम (*एंटरप्राइज़*) होती है।
## सन्दर्भ

श्रेणी:व्यापार
श्रेणी:कम्पनियाँ
गुजरात राज्य एड्स नियंत्रण सोसाइटी

गुजरात में वर्ष 1986 में पहली बार एड्स रोगी का निदान किया गया था, उसी वर्ष में जिसमें देश में एड्स के पहले मामले की सूचना मिली थी। पहले राष्ट्रीय एड्स नियंत्रण कार्यक्रम (एनएसीपी) के चरण के कार्यान्वयन के लिए एक राज्य एड्स सेल (एसएसी) दिसंबर 1992 में बनाया गया था। अंतर - क्षेत्रीय समन्वय के माध्यम से एड्स की रोकथाम के लिए कार्यक्रम के शीघ्र और प्रभावी कार्यान्वयन को सुनिश्चित करने के लिए गैर-सरकारी संगठनों को शामिल करने की दृष्टि से, राज्य एड्स अधिकार कमिटी को पंजीकृत करने का फैसला किया था। भारत सरकार भी इस कार्यक्रम के प्रभावी कार्यान्वयन के लिए राज्य एड्स नियंत्रण सोसाइटी का गठन एनएसीपी के दूसरे चरण में मंज़ूर किया जो अप्रैल 1999 से शुरू हुआ। तब से राष्ट्रीय एड्स नियंत्रण कार्यक्रम गुजरात राज्य एड्स नियंत्रण सोसाइटी (GSACS) के माध्यम से कार्यान्वित किया जा रहा है।

## राष्ट्रीय महिला एवं बाल विकास संस्था के सहयोग से कार्यों को संपन्न करना
राष्ट्रीय महिला एवं बाल विकास संस्था (NIWCD) सूरत शहर के सिविल अस्पताल की स्वेच्छित परामर्श एवं प्रशिक्षण केंद्र के कार्यों को शुरू किया। समर्थन परामर्श के रूप में एचआइवी / एड्स के क्षेत्र में गतिविधियों शुरू की गयी हैं। संस्था यौन कामगारों को पी एस एम पी एस एच परियोजना पारस के तहत गैर - सरकारी संगठनों का भी समर्थन और प्रौढ़ शिक्षा और व्यापारिक यौन कामगारों के शिल्प प्रशिक्षण में योगदान किया है और उनके बच्चों को शैक्षिक समर्थन की प्रक्रिया में मदद की है। परामर्श और एचआइवी / एड्स परामर्श की कला पर एक गुजराती पुस्तक राष्ट्रीय महिला एवं बाल विकास संस्था द्वारा प्रकाशित की गयी थी और समय की अवधि में उसी के तीन संस्करण प्रकाशित किए गए थे। इंस्टीटयूट दक्षिण गुजरात में गुजरात राज्य एड्स नियंत्रण सोसाइटी के कॉलेजों में और एचआइवी / एड्स जागरूकता और जीवन कौशल शिक्षा के लिए मलिन बस्तियों कर रहा है।

## गुजरात में बढ़े एचआईवी के मरीज
राष्ट्रीय एड्स नियंत्रण संगठन (नाको) के अनुमान में बताया गया है कि इस रोग के कम ग्रस्त होने वाले राज्यों में शामिल गुजरात में पिछले दो वर्ष के दौरान एचआईवी के नए मामले में साधारण बढ़ोतरी हुई है। नाको ने बताया है कि वर्ष 2009 में 1.2 लाख नए संक्रमण का अनुमान है। सबसे ज्यादा प्रभावित छह राज्यों में 39 फीसदी मामले दर्ज किए गए जबकि उड़ीसा, बिहार, पश्चिम बंगाल, उत्तर प्रदेश, राजस्थान, मध्य प्रदेश और गुजरात में 41 प्रतिशत नए मामले दर्ज किए गए हैं। इसका कारण शहरीकरण और काम के लिए दूसरे राज्यों से आने वाले लोगों को इसके लिए जिम्मेदार ठहराया गया है।

## सन्दर्भ

श्रेणी:भारतीय सरकारी एड्स नियंत्रण संस्थाएँ
श्रेणी:ऍचआइवी-सम्बंधित जानकारी
तुम्बा शिल्प

**<big>तुम्बा शिल्प-</big>** बस्तर, छत्तीसगढ़ की जनजातियों के द्वारा लौकी पर गर्म लोहे के चाकू से किये गये पारंपरिक चित्रांकन को तुम्बा शिल्प कहते है। 

thumb|तुम्बा शिल्प

thumb|तुम्बा शिल्प
## इतिहास
भारत में कृषि के बाद सबसे ज्यादा आय कला जगत से प्राप्त होती है। भारत मे लगभग ८६ लाख गांव है, जिसके हर गांव मै कोई-ना-कोई शिल्प प्रेक्टिस की जाती है, इनमे से तुम्बा शिल्प छत्तीसगढ़ राज्य के बस्तर जिले के कई गांवो में आदिवासी लोगों द्वारा प्रेक्टिस की जाती है, जो उनकी आम जिन्दगी में अहम भुमिका निभाती है। बस्तर की वनवासी संस्कृति में तुम्बा उनकी जीवन यात्रा का हमसफर है। ऐसा माना जाता है कि तुम्बा (लौकी) जो एक प्रकार की सब्जी या फल होता है, का जन्म अर्फिका में हुआ था। पहले लौकी का इस्तेमाल खाने से ज्यादा बर्तन के रूप में किया जाता था। यह लबें आकार के साथ ही कद्दू की तरह गोल आकार का भी होता है। बडी साइज की लौकी को पेड पर लगभग एक साल तक पक्कने अथवा सुखाने के लिए छोड दिया जाता है, इस दौरान लौकी को छेडा नही जाता, अत: बाद मै उसे तोडकर उसकी धुमिल उपरी परत को लोहे के चाकु की सहायता से छील दिया जाता है और अन्दर की मुलायम सामग्री को मुडे हुए चाकु की सहायता से बाहर निकाल दिया जाता है, क्योंकि यह बहुत पतली होती है जो हटाने की प्रक्रिया के दौरान नष्ट हो सकती है। इसके बाद इसे धूप मे सूखने के लिए रख दिया जाता है, सुखने पर विभिन्न प्रकार की पारम्परिक आकृत्तियां और पैटर्न लौकी की सतह पर गर्म लोहे के चाकू की सहायता से तैयार किये जाते है। ये लोग कभी भी लौकी के प्राकृतिक आकार को नही बदलते है। परन्तु ये लोग लौकी पर गर्म लोहे के चाकू से पारंपरिक चित्रांकन कर उसे एक अदभुत कलाकृति मे बदल देते है। लौकी की सतह पर डिजाइन का काम पूरा हो जाने के बाद लौकी को नरम साबुन एवं पानी से धो कर धूप मे सुखा दिया जाता है, सूखने के बाद वेक्स पाँलिश की जाती है जिससे कलाकृति चमक उठती है।

## उत्पाद
* बर्तन: तुम्बा (लौकी) का प्रयोग पहले बर्तन बनाने मै भी किया जाता था। आज भी भारत देश के कई राज्यों मै तुम्बा से बने बर्तनों का उपयोग किया जाता है, गोल आकार के तुम्बा (लौकी) का प्रयोग आंरभ मे पानी रखने के लिये किया जाता था।

* वाद्य-यंत्र: वाद्य यंत्र एक प्रकार का वातीवादी यंत्र है, जो आदिवासी लोगों द्वारा तुम्बा (लौकी) पर बनाया जाता है। इसका उपयोग धार्मिक स्थलो एवं कार्यों मै किया जाता है। पंश्चिम बंगाल में बाउल लोक गायक द्वारा तुम्बा (लौकी) से बनी डुगडूगी का प्रयोग बाउल लोक गायकी में किया जाता है।

## निबंध


श्रेणी:भारतीय कला
व्यक्ति-केन्द्रित कुतर्क

**व्यक्ति-केन्द्रित कुतर्क** (लातिनी और अंग्रेज़ी: argumentum ad hominem, आर्ग्युमॅन्टम ऐड हॉमिनॅम​) तर्कशास्त्र में ऐसे मिथ्या तर्क (ग़लत तर्क) को कहते हैं जिसमें किसी दावे की निहित सच्चाई को झुठलाने की कोशिश उस दावेदार के चरित्र, विचारधारा या किसी अन्य गुण की ओर ध्यान बंटाकर की जाए। उदाहरण के लिए यह कहना कि 'वर्मा साहब ने जो भ्रष्टाचार का आरोप लगाया है उसपर ध्यान नहीं देना चाहिए क्योंकि वह को हमेशा अपनी पत्नी से झगड़ते रहते हैं' एक व्यक्ति-केन्द्रित कुतर्क है क्योंकि वर्माजी की व्यक्तिगत समस्याओं का भ्रष्टाचार का इल्ज़ाम सच या झूठ होने से कोई सम्बन्ध नहीं। ऐसे कुतर्क में कभी-कभी किसी दावे को सच्चा जतलाने का प्रयत्न भी उसके कहने वाले के गुणों के आधार पर किया जाता है। मसलन किसी साबुन के विज्ञापन में अगर कोई मशहूर फ़िल्म अभिनेता आये तो यह कुतर्क प्रस्तुत किया जा रहा होता है कि 'आपको अगर यह अभिनेता पसंद है तो आपको यह साबुन भी पसंद आएगा', हालांकि साबुन का अभिनेता से कोई विशेष सम्बन्ध नहीं होता।

## प्रकार
व्यक्ति-केन्द्रित कुतर्क कई प्रकार के होते हैं जिनमें से कुछ का बखान नीचे है।

### गालियों वाला
इनमें अपने विपक्षी का अपमान करके, उसमें बुराईयाँ निकालकर, या उसकी खिल्ली उड़ाकार उसे दावों को कमज़ोर करने का प्रयत्न किया जाता है। अक्सर विपक्षी के चरित्र में जो खोट बताया जा रहा है, वह सच होता है, लेकिन उसका विपक्षी द्वारा प्रस्तुत तर्क से कोई लेना-देना नहीं होता। ध्यान दें कि बिना किसी तर्क के केवल किसी को गाली देना व्यक्ति-केन्द्रित कुतर्क नहीं होता। कुछ उदाहरण:
* "मोहन कौन होता है आर्थिक स्थिति पर सरकार को मत देने वाला? उसके ख़ुद के पास तो नौकरी है नहीं!"
* "तुम भगवान के अस्तित्व या ग़ैर-अस्तित्व के बारे में क्या जानते हो? तुमने दसवी कक्षा तक तो पास करी नहीं है।"

### परिस्थितिक
यह किसी की परिस्थितियों के आधार पर उसके तर्क तोड़ने की कोशिश होता है। इसमें कहा जाता है कि बोलने वाला अपने परिस्थितियों की वजह से कोई तर्क दे रहा है। यह एक मिथ्या तर्क है क्योंकि किसी का अपनी परिस्थितिवश कोई तर्क देना चाहना उस तर्क को ग़लत नहीं साबित करता:
* "तुम तो यह कहोगे ही कि महाराष्ट्र में स्त्रियों का आदर होता है। स्वयं मराठी जो ठहरे।"
* "तुम लखनऊ के हो न, इसीलिए तो अवधी खाने कि बढ़ाई करते नहीं थकते।"

### तुम भी
'तुम भी' (tu quoque या you also) प्रकार के कुतर्क में विपक्षी के तर्क को कमज़ोर करने के लिए कहा जाता है कि वह स्वयं अपने तर्क का पालन नहीं करता। इस से यह तो साबित हो सकता है कि विपक्षी पाखंडी है लेकिन इस से उसका तर्क ग़लत साबित नहीं होता:
* (बेटा पिता से) "आप मुझे क्यों कहते रहते हैं कि सिगरेट पीना मेरे लिए बुरा है। आप ख़ुद भी तो पीते हैं।"
* (नेता संसद में) "विपक्ष दल जो हमें भ्रष्ट कहता है वह ग़लत है। सच तो यह है कि जब वे सत्ता में थे तो उन्होंने बहुत पैसे खाए।"

### अवैध सम्बन्ध दोष
इसमें विपक्षी के तर्क को इस बहाने कमज़ोर करने की अवैध कोशिश की जाती है कि बुरा समझे जाने वाला कोई अन्य व्यक्ति या समूह भी वही कहता है। उदाहरण:
* "तुम बसों का निजीकरण चाहते हो? अब समझे! ब्रिटिश राज में अंग्रेज़ी सरकार भी यही चाहती थी।"
* "अजी, यह गाँव के सभी बच्चों को साक्षर बनाने की बात रहने दो। डाकू मंगल सिंह भी बाग़ी बनने से पहले यही चाहता था।"

## इन्हें भी देखें
* मिथ्या तर्क
* तर्कशास्त्र
*छद्म ध्वज
*पहचान की राजनीति
*बांटो और राज करो
*मनोवैज्ञानिक युद्ध

## सन्दर्भ


श्रेणी:मिथ्या तर्क
श्रेणी:तर्कशास्त्र
बिहारी सतसई

**बिहारी सतसई** कवि बिहारी की रचना है, यह मुक्तक काव्य है, इसमें 713 से 719 दोहे संकलित हैं। इसमें नीति, भक्ति और शृंगार से संबंधित दोहों का संकलन है।

## कुछ प्रसिद्ध दोहे
सतसैया के दोहरे, ज्यों नैनन के तीर।
देखन में छोटे लगे, बेधे सकल शरीर।

बतरस लालच लाल की, मुरली धरी लुकाइ।
सौह करे भौह्नी हँसे दैन कहे नाती जाई।।

कहत, नटत, रीझत, खीझत, मिळत, खिलत, लजियात।
भरे भौन में करत है, नैनन ही सों बात।

मेरी भव- बाधा हरो राधा नागरि सोइ।
जा तन की झांई परे, श्याम हरित धुती होइ।।

दुसह दुराज प्रजान को क्यों न बड़े दुःख द्वंद।
अधिक अंधेरो जग करत, मिलि मावस रविचंद।।

सोहत ओढैं पीतु पटु स्याम, सलौनैं गात।
मनौ नीलमनि-सैल पर आपतु परयौ प्रभात।।

कहलाने एकत बसत अहि मयूर , मृग बाघ।
जगतु तपोबन सौ कियौ दीरघ – दाघ निदाघ।।

## सन्दर्भ

श्रेणी:हिन्दी साहित्य
श्रेणी:हिन्दी कविता
जम्मू और कश्मीर राज्य एड्स रोकथाम और नियंत्रण सोसाइटी

जम्मू और कश्मीर राज्य एड्स के कम प्रचालन का राज्य है जहां उच्च जोखिम वाले समूहों के बीच एचआइवी संक्रमण की दर 0.3% है और के कम जोखिम-वाले समूहों के बीच प्रचालन 0.04% है। 799 पूर्ण विकसित एड्स के मामलों को अब तक पंजीकृत किया गया है जिनमें से 133 एड्स-पीड़ितों की मौत हो चुकी है। 35 बच्चों सहित 518 एड्स रोगी राज्य में कार्यरत जम्मू और कश्मीर राज्य एड्स की रोकथाम और नियंत्रण सोसाइटी के दो एआरटी केन्द्रों में मुफ्त एंटी रेट्रोवायरल उपचार (एआरटी) प्राप्त कर रहे हैं। कम प्रसार राज्य होने के नाते, जम्मू और कश्मीर राज्य एड्स की रोकथाम और नियंत्रण सोसाइटी का मिशन हर नागरिक के लिए पौष्टिक एड्स जागरूकता का प्रसार करना है।

## जम्मू और कश्मीर राज्य एड्स की रोकथाम और नियंत्रण सोसाइटी के जन-संपर्क कार्यक्रम
जम्मू और कश्मीर राज्य एड्स की रोकथाम और नियंत्रण सोसाइटी (JKSACS) के चिकित्सा विभाग से फरवरी 2012 में एचआइवी / एड्स साथ रहने वाले लोगों के लिए एक सम्मेलन का आयोजन किया। सम्मेलन जम्मू और कश्मीर राज्य एड्स की रोकथाम और नियंत्रण सोसाइटी द्वारा उपलब्ध सुविधाओं के परिचय से शुरू हुआ। इंटरएक्टिव सत्र भी आयोजित किया गया था जिसमें पीड़ित तथा जिज्ञासा रखनेवाले व्यक्ति अपने मुद्दे उठा रहे थे, कुछ लोगों ने शिकायतें भी कीं जो सरकारी चिकित्सा केन्द्रों में सुविधाओं के आभास से संदर्भित थीं।

## जम्मू और कश्मीर राज्य एड्स की रोकथाम और नियंत्रण सोसाइटी के कर्मचारियों का असंतोष
जम्मू और कश्मीर राज्य एड्स की रोकथाम और नियंत्रण सोसाइटी के अधिकतर कर्मचारी अस्थाई हैं और बहुत कम वेतन पर काम करते हैं। उन्हें राज्य अथवा केंद्र सरकार के कर्मचारियों को प्राप्त सुविधाएँ उपलभ्द नहीं हैं जिसके लिए वह समय-समय पर हड़ताल भी कर चुके हैं।

## सन्दर्भ

श्रेणी:भारतीय सरकारी एड्स नियंत्रण संस्थाएँ
श्रेणी:ऍचआइवी-सम्बंधित जानकारी
ईसाई आपत्तिखंडन

ईसाई धर्मशास्त्र में धार्मिक सिद्धांतों या विश्वासों के समर्थन में लिखे गए निबंधों को सामूहिक रूप में **आपत्तिखंडन** या **मंडनविद्या** (apologetics / अपोलोजेटिक्स) का नाम दिया गया। इस शब्द की व्युत्पत्ति ग्रीक 'अपोलोजेटिकोस्‌' से है जिसका अर्थ है 'समर्थन के योग्य वस्तु'। यूनाइटेड किंगडम में इस प्रकार के धार्मिक साहित्य को 'एविडेन्सेज़ ऑव रेलिजन' (धर्म के प्रमाण) भी कहते हैं, परंतु अधिकतर ईसाई देशों में अपोलोजेटिक्स शब्द ही सामान्यत: प्रचलित है।

## परिचय
वैसे तो किसी भी धर्म के अपौरुषेय अंग की हिमायत 'अपोलोजेटिक्स' के क्षेत्र में आती है, लेकिन धार्मिक साहित्य परंपरा में कैथोलिक सिद्धांतों के समर्थन में ही इस शब्द का प्रयोग किया गया है। आधुनिक युग में जर्मनी के अतिरिक्त किसी अन्य देश में यह परंपरा सशक्त नहीं रही। इस तरह के साहित्य का अब निर्माण नहीं होता और न उसकी आवश्यकता ही रह गई है। रोमन नागरिकों, अधिकारियों तथा लेखकों द्वारा ईसा मसीह के विरुद्ध की गई आपत्तियों का खंडन करना ही 'अपोलोजेटिक्स' का उद्देश्य था। इस उद्देश्य से ईसाई धर्मपंडितों ने लंबे 'पत्र' लिखे जिनमें से अधिकतर तत्कालीन रोमन सम्राटों को संबोधित किए गए। इस प्रकार के पत्र को 'अपोलोजी' कहते थे।

सबसे पहली 'अपोलोजी' क्वाद्रेतस ने सम्राट् हाद्रियन (117 से 138 ई. तक) के नाम लिखी, उसके बाद परिस्टिडीज़ और जस्तिन ने सम्राट् अंतोनाइनस (सन्‌ 138 से 161 तक) के नाम ऐसे ही पत्र लिखे। इनमें जस्तिन की अपोलोजी सबसे अधिक ख्यातिप्राप्त है। यद्यपि इसमें ऐतिहासिक दृष्टि से अनेक अशुद्धियाँ हैं, फिर भी ईसाई धर्म के अनेक विवादग्रस्त सिद्धांतों का इसमें प्रभावशाली समर्थन मिलता है। सम्राट् मार्कस ओरिलियस (सन्‌ 169 से 177तक) के शासनकाल में, मेलितो तथा एपोलिनेरिस की रचनाओं में, 'अपोलोजेटिक्स' का चरम विकास हुआ। इसके बाद भी सदियों इस तरह के लेख लिखे गए, परंतु उनका विशेष महत्त्व नहीं है। मध्युगीन अपोलोजेटिक्स में कृत्रिमता और शाब्दिक ऊहापोह तर्क की अपेक्षा अधिक है।

जिन ऐतिहासिक पुस्तकों में 'अपोलोजेटिक्स' का विस्तृत वर्णन उपलब्ध है उनमें यूसीबिअस का ग्रंथ 'क्रिश्चियन चर्च का इतिहास' विशेष रूप से उल्लेखनीय है।

श्रेणी:ईसाई धर्म
क्षारीय भूमि

**क्षारीय भूमि** (Alkali soils या alkaline soils) उस मिट्टी को कहते हैं जिनका पीएच मान ९ से अधिक होता है (pH > 9)

## परिचय

**क्षारीय और लवणमय भूमि** उस प्रकार की भूमि को कहते हैं जिसमें क्षार तथा लवण विशेष मात्रा में पाए जाते हैं। शुष्क जलवायु वाले स्थानों में यह लवण श्वेत या भूरे-श्वेत रंग के रूप में भूमि पर जमा हो जाता है। यह भूमि पूर्णतया अनुपजाऊ एवं ऊसर होती हैं और इसमें शुष्क ऋतु में कुछ लवणप्रिय पौधों के अलावा अन्य किसी प्रकार की वनस्पति नहीं मिलती। पानी का निकास न होने के कारण बरसात में इन भूमिखंडों पर बरसाती पानी अत्यधिक मात्रा में भरा रहता है। यह पानी कृत्रिम नालियों के अभाव, प्राकृतिक ढाल की कमी एवं नीचे की मिट्टी के अप्रवेश्य होने के कारण भूमिखंडों से बाहर नहीं निकल पाता और गरमी पड़ने पर वायुमंडल में उड़कर सूख जाता है। बरसात में यह गँदला बना रहता है और सूखने पर भूमि की सतह पर लवण छोड़ देता है तथा साथ ही साथ इसे क्षारीय बना देता है।

विभिन्न प्रांतों में इस भूमि को अलग अलग नामों से पुकारते हैं, जैसे उत्तर प्रदेश में 'ऊसर' या 'रेहला', पंजाब में 'ठूर', कल्लर या बारा, मुंबई में चोपन, करल इत्यादि। ऐसी भूमि अधिकतर उत्तर प्रदेश, पंजाब एवं महाराष्ट्र प्रांतों में पाई जाती है। आन्ध्र प्रदेश तथा तमिलनाडु में भी यह मिलती है। 

ऐसी भूमि तीन मुख्य श्रेणियों की होती है। 
#पहली वह जिसमें केवल लवण की मात्रा अधिक हो, 
#दूसरी वह जिसमें लवण तथा क्षार दोनों वर्तमान हों, और 
#तीसरी वह जिसमे क्षार अधिक हो तथा लवण कम हो।

रासायनिक तरीकों द्वारा इस भूमि को पहचाना जाता है। इस भूमि का पुननिर्माण करने के लिये अधिक मात्रा में पानी भरकर लवण को घुल जाने देते हैं। फिर यह पानी कृत्रिम नालियों द्वारा बाहर निकाल देते हैं। अधिक क्षारवाली भूमि में जिप्सम का चूर्ण और विलेय कैल्सियमयुक्त पदार्थ का प्रयोग आवश्यक हो जाता है। प्रारंभ में केवल लवण और जलप्रिय पौधे, जैसे धान वा जौ, उगाए जाते हैं।

## इन्हें भी देखिए
* भूमि का पीएच मान
* मृदा लवणता
* भूमि उद्धार
* कल्लर भूमि
* ऊसर भूमि
* क्षारीय पार्थिव धातु

## बाहरी कड़ियाँ
*क्षारीय मृदाओं के लक्षण तथा सुधार (इण्डिया वाटर पोर्टल)
*'''क्षारीय मृदा सुधार''' : जरूरी है जल निकास (इण्डिया वाटर पोर्टल)

## सन्दर्भ

श्रेणी:मृदा रसायन
श्रेणी:मिट्टी
श्रेणी:भूमि सुधार
मागधी

**मागधी** उस प्राकृत भाषा का नाम है जो प्राचीन काल में मगध (दक्षिण बिहार) प्रदेश में प्रचलित थी। इस भाषा के उल्लेख महावीर और बुद्ध के काल से मिलते हैं। जैन आगमों के अनुसार तीर्थकर महावीर का उपदेश इसी भाषा अथवा उसी के रूपांतर अर्धमागधी प्राकृत में होता था। पालि त्रिपिटक में भी भगवान बुद्ध के उपदेशों की भाषा को मागधी कहा गया है।

## विशेषताएँ
प्राकृत व्याकरणों के अनुसार मागधी प्राकृत के तीन विशेष लक्षण थे--
* (१) **र** के स्थान पर **ल** का उच्चारण, जैसे राजा > लाजा ; 
* (२) **स श ष** इन तीनों के स्थान पर **श** का उच्चारण, जैसे परुष > पुलिश, दासी > दाशी, यासि > याशि ;
* (३) अकारांत शब्दों के कर्ताकारक एकवचन की विभक्ति 'ए', जैसे नर > नले।
* नाटकीय भाषा के उदाहरण ;       कधं अपावे चालुदत्ते वावादीअदि । हगे णिअलेण शामिणा बंधिदे । भोदु आक्कंडामी । शुणध ,अय्या ,शुणध । अस्ति दाणिं मए पावेण पवहण – पडिवत्तेण पुप्फ –कलंडय– यिण्णुय्याणं वशंतशेणा णीदा ।।

सम्राट अशोक की पूर्वय प्रदेशवर्ती कालसी और जौगढ़ की धर्मलिपियों में पूर्वोक्त तीन लक्षणों में से प्रथम और तृतीय ये दो लक्षण प्रचुरता से पाए जाते हैं, किंतु दूसरा नहीं। जैनागमों में तीसरी प्रवृत्ति बहुलता से पाई जाती है, तथा प्रथम प्रवृति अल्प मात्रा में; दूसरी प्रवृत्ति यहाँ भी नहीं है। इसी कारण विद्वान अशोक की पूर्व प्रादेशीय लिपियों की भाषा को जैन आगमों के समान अर्धमागधी मानने के पक्ष में हैं। कुछ प्राचीन लेखों में, जैसे रागढ़ पर्वतश्रेणी की जोगीमारा गुफा के लेख में, मागधी की उक्त तीनों प्रवृत्तियाँ पर्याप्त रूप से पाई जाती है। किंतु जिस पालि त्रिपिटक में भगवान बुद्ध के उपदेशों की भाषा को मागधी कहा गया है, उन ग्रंथों में स्वयं कुछ अपवादों को छोड़कर मागधी के उक्त तीन लक्षणों में से कोई भी नहीं मिलता। इसीलिये पालि ग्रंथों की आधारभूत भाषा को मागधी न मानकर शौरसेनी मानने की ओर विद्वानों का झुकाव है।

मगधी प्राकृत में लिखा हुआ कोई स्वतंत्र साहित्य उपलब्ध नहीं है, किंतु खंडश: उसके उदाहरण हमें प्राकृत व्याकरणों एवं संस्कृत नाटकों जैसे शकुतंला, मुद्राराक्षस, मृच्छकटिक आदि में मिलते हैं। भरत नाट्यशास्त्र के अनुसार गंगासागर अर्थात्‌ गंगा से लेकर समुद्र तक के पूर्वीय प्रदेशों में एकारबहुल भाषा का प्रयोग किया जाना चाहिए। उन्होंने कहा है कि राजाओं के अंत:पुर निवासी मागधी बोलें, तथा राजपुत्र सेठ चेट अर्धमागधी। मृच्छकटिक में शकार, वसंतसेना और चारुदत्त इन तीनों के चेटक, तथा संवाहक, भिक्षु और चारुदत्त का पुत्र ये छह पात्र मागधी बोलते हैं।

## सन्दर्भ ग्रन्थ
* पिशल कृत ग्रंथ का हिंदी अनुवाद--प्राकृत भाषाओं का व्याकरण; 
* दिनेशचंद्र सरकार : ग्रामर ऑव दि प्राकृत लैंग्वेज; 
* वूलवर : इंट्रोडक्शन टु प्राकृत

## इन्हें भी देखें
* मगही
* प्राकृत
* अर्धमागधी

## बाहरी कड़ियाँ
* Magadhi at The Rosetta Project 
* Jain Agams 
* An Illustrated Ardha-Magadhi Dictionary
* Jainism in Buddhist Literature
*प्रोफेसर महावीर सरन जैन का आलेख - साहित्यिक प्राकृतों (शौरसेनी, महाराष्ट्री, मागधी, अर्द्ध-मागधी, पैशाची) को भिन्न भाषाएँ मानने की परम्परागत मान्यताः पुनर्विचार

श्रेणी:भारतीय भाषाएँ
झमक घिमिरे

**झमक कुमारी घिमिरे** (जन्म सन् १९८०, कचिडे, धनकुटा, नेपाल) प्रतिभावान् नेपाली महिला स्रष्टा हैं। प्रतिमष्तिस्क रोग द्वारा पीडित घिमिरे, इस रोग से पीडित विश्व की १० वीं प्रतिभावान् साहित्यकार हैं। उनके हाथ-पैर जन्म से ही नहीं चलते इसलिए वे न तो खड़ी हो सकतीं हैं, न चल सकतीं हैं और न बोल सकतीं हैं। परंतु वे सुन और समझ सकती हैं। पैर की केवल तीन उँगलियाँ चलतीं हैं और तीन उंगलियों के सहारे उन्होंने दर्जनौं पुस्तकें लिखीं हैं। औपचारिक शिक्षा पाने में असमर्थ घिमिरे ने घर में भाई-बहनों को लिख-पढ़ते देख-सुनकर अपनी क्षमता का विकास किया। उनकी साहित्य लेखन रुची नौ साल की उम्र से ही शुरु हुई। कान्तिपुर दैनिक और ब्लास्ट टाइम्स पत्रिका में उनके नियमित स्तम्भ भी छपते हैं। झमक को प्रबल गोरखा दक्षिण बाहु चौथी लगायत दर्जनों पुरस्कार एवं सम्मान प्राप्त हुए हैं।
## बाल्यकाल
शिथिल हाथ-पैर, विकलांग शरीर लेकर ‘भूख से लड़ते ’ (अत्यंत गरीब) परिवार में जन्मी झमक को जन्म लेते ही अपने ही लोगों ने ‘मुर्कुट्टा’ (भूत-प्रेत का एक रुप) कहा। नेपाली परंपरा में दशहरा के अवशर पर बड़ों द्वारा लंबे आयु के लिए आशीर्वाद दिए जाते हैं परन्तु इसे हर दशहरा में जल्दी मर जाने के आशीर्वाद दिए जाते रहे। वे किसी पाठशाला वा गुरू से शिक्षा न ले सकी। जब भी सीखने की कोशिश की ‘तुम सीखकर क्या करोगी?’ आदि प्रश्न आते थे। पैर के तीन उँगलियों से जमिन पर अक्षर लिखकर अभ्यास करती तब अपने लोग घर के जमिन को खराब करने के आरोप में गालियाँ देते थे। इस प्रकार जमिन पे अभ्यास करते बख्त उनकी उँगलियों से खून निकलकर जमिन पर खून के धब्बे लगने के कारण उनको बहुत बार मार पड़ी। कभी-कभी कोयले से जमीन पर अक्ष्रर लिखने का अभ्यास करती तो (पुराने नेपाली सोच अनुसार) ऋण लगने के भय के कारण उन पर मार पड़ी। अन्य बच्चों को न पढ़ने के कारण दण्ड भोगना पड़ता था और उनको पढ़ने तथा कॉपी-कलम माँगने पर भी मार पड़ती थी। जोखाना वा ज्योतिष शास्त्र देखने वालों ने झमक को परिवार समाप्त करने वाली डायन बताया। लोगों ने उन्हें अलच्छिनि (राक्षसी) कहा। पाँच साल की उम्र में भात (खाना) खिलाने वाली दादी मर गई और उसके बाद उसको कोई नहीं खिलाता था (माँ भी), खूद अपने पैर की अपनी तीन उँगलियों के बूते खाना लेना पड़ता था। शौच (टट्टी) करने के बाद साफ करते समय उसी टट्टी में लोट-पोट हो जाती थी। भूखी, प्यासी, नंगी, अधिकांश एकाकीपन में बढी नौ–दश साल की हुई। उस समय घर बनाने आए कारिगरों ने फटे कपड़े और झमक के असमक्षता के कारण दिखाई देता गुप्तांग मे पत्थर के छोटे कंकणों से मारने और यौन शोषण करने की बात अपनी पुस्तक **प्रेरणाको एक अनुपम शिखर** (प्रेरणा की एक अनुपम शिखर) में झमक ने स्वयं लिखी है।

## मदन पुरस्कार
घिमिरे को नेपाल का प्रतिष्ठित साहित्य पुरस्कार मदन पुरस्कार, जो भारत के ज्ञानपीठ के समान है, भी सन् २०११ में मिला।
thumb|left|200px|मदन पुरकार से सम्मानित, झमक घिमिरे

## कृतियाँ
घिमिरे द्वारा रचित निम्न कृतियाँ हैं:
* संकल्प
* आफ्नै चिता अग्निशिखातिर
* मान्छे भित्रका योद्धाहरू
* सम्झनाका बाछिट्टाहरू
* झमक घिमिरेका कविताहरू
* जीवन काँडा कि फूल
* अवसान पछिको आगमन
* क्वाँटी संग्रह

## सन्दर्भ

## बाहरी कड़ियाँ
* Jhamak Ghimire: Synonym Of An Unceasing Struggle
* Famous People With Cerebral Palsy
* Bold tales by brave women
* Of Poverty and Poems- Jhamak Kumari Ghimire

श्रेणी:कवि
श्रेणी:नेपाली साहित्यकार
श्रेणी:जीवित लोग
श्रेणी:1980 में जन्मे लोग
संसार चंद संग्रहालय, हिमाचल प्रदेश

thumb|संसारचंद संग्रहालय, हिमचल प्रदेश
हिमाचल प्रदेश के काँगड़ा जिले में एक नए संग्रहालय की स्थापना की गई है तथा इसका नाम यहां के एक कला प्रेमी राजा महाराजा संसार चंद के नाम पर महाराजा संसारचंद संग्रहालय रखा गया है। यह काँगड़ा के किले के समीप है। यह संग्रहालय शहर के कोलाहल से दूर काँगड़ा के पहाड़ों में स्थापित किया गया है। 

इस संग्रहालय में विभिन्न पारम्परिक कलाकृतियों के साथ साथ प्राचीन समय में प्रयोग की जाने वाली अनेकों राजसिक प्रयोग में आने वाली वस्तुएँ प्रदर्शित की गई हैं।


File:The Courtyard 3.JPG|संसार चंद संग्रहालय का आँगन
File:The Courtyard 2.JPG|आँगन
File:The Royal Palki.JPG|राजसी पालकी


श्रेणी:भारत में संग्रहालय